Mikina

Mikina„mikina“. In: PETRÁČKOVÁ, V., KRAUS, J. a kol. Slovník cudzích slov (akademický). 2. dopl. a preprac. vyd. Preklad Ľ. Balážová, J. Bosák, J. Genzor, I. Ripka, J. Skladaná. Ed. Ľ. Balážová – J. Bosák. Bratislava : Slovenské pedagogické nakladateľstvo – Mladé letá, 2005. 1054 s. ISBN 80-10-00381-6. () je súčasť neformálneho („voľnočasového“) odevu zakrývajúceho trup a paže, je obľúbená zvlášť u mladej generácie. Šírkou ponuky (materiály, strihy, farby) tvorí de facto súvislú škálu s teplákovou bundou a s tričkom s dlhými rukávmi. Mikina môže byť rozopínacia alebo obliekaná cez hlavu, môže byť doplnená aj kapucňou a pod. Pokiaľ má na prednom dieli vrecko (v prípade rozopínacej mikiny delenú na dve časti), býva niekedy hovorovo nazývaná klokanka. Vyrába sa z rôznych materiálov, ako je napríklad bavlna, polyesterové vlákna, atď.

 Pravdepodobný pôvod slova 
Mikiny sa vo vtedajšom Česko-Slovensku objavili, keď prenikli zo Západu ako súčasť vtedajších módnych trendov. Veľmi často to bol pulóver s výraznou potlačou – obrázkom Mickey Mousea. To viedlo k názoru, že tento motív dal vzniknúť novému slangovému výrazu, ktorý sa neskôr vžil ako názov pre tento druh odevu.Michal Novotný: Mikina – Český rozhlas

Skutočným pôvodom názvu Mikina je ale obchodné označenie MikiREJZEK, J. Český etymologický slovník. Praha : Leda, 2001. (pravdepodobne od mena Michael), ktoré označovalo také blúzky či pulóvre. Rovnako sa pôvod slova neviaže k slovesu „mykať“ od mykanej priadze, pravidla českého aj slovenského pravopisu uvádzajú „mikina“.

 Referencie 

 Iné projekty 

 Zdroj 

Kategória:Odevy